20.12.2016. Ministru kabineta noteikumu Nr.812 pielikums Nr.64

**Norādījumi veidlapas „Pārskats par finansiālo stāvokli” (1-F) aizpildīšanai**

**1. Vispārīgie norādījumi**

1. Ceturkšņa pārskatu par finansiālo stāvokli veido šādas sadaļas:

- „1. Bilances aktīvs”;

- „2. Bilances pasīvs”;

- „3. Pārskata ceturkšņa peļņas vai zaudējumu aprēķins”;

- „4. „Operatīvā noma”;

- „5. „Ārpusbilance”.

1. Visus rādītājus veidlapā uzrāda *euro* un veselos skaitļos.
2. Pārskatu iesniedz:

par 1.ceturksni līdz 30.aprīlim,

par 2.ceturksni līdz 15.jūlijam,

par 3.ceturksni līdz 15.oktobrim,

par 4.ceturksni līdz 2022.gada 10.februārim.

1. Peļņas vai zaudējumu aprēķina dati katru ceturksni ir jāuzrāda tikai par pārskata ceturksni, nevis no gada sākuma.
2. Ja uzņēmuma finanšu gads nesakrīt ar kalendāro gadu, tad šajā pārskatā uzrāda datus par uzņēmuma pēdējo noslēgto ceturksni.
3. Ceturkšņos iesniedz operatīvo informāciju.

**2. Īpaši noteikumi atsevišķiem bilances aktīva posteņiem**

1. 11510. rindā **„Kotētās akcijas”** norāda tās akcijas, kuras iekļautas Rīgas Fondu biržas sarakstos un ar kurām notiek tirdzniecība regulētajā tirgū.

Informācija šajā rindā ir bilances aktīva:

 - iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Līdzdalība radniecīgas sabiedrības kapitālā”,

- posteņa „Līdzdalība asociēto sabiedrību kapitālā”,

- posteņa „Pārējie vērtspapīri un ieguldījumi” sastāvdaļas;

 - iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Līdzdalība radniecīgas sabiedrības kapitālā”,

- posteņa „Pārējie vērtspapīri un līdzdalība kapitālos” sastāvdaļas.

1. 11520. rindā **„Nekotētās akcijas”** norāda tās akcijas, ar kurām nenotiek tirdzniecība regulētajā tirgū. Informācija šajā rindā ir bilances aktīva:

 - iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Līdzdalība radniecīgas sabiedrības kapitālā”,

- posteņa „Līdzdalība asociēto sabiedrību kapitālā”,

- posteņa „Pārējie vērtspapīri un ieguldījumi” sastāvdaļas;

 - iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Līdzdalība radniecīgas sabiedrības kapitālā”,

- posteņa „Pārējie vērtspapīri un līdzdalība kapitālos” sastāvdaļas.

1. 11530. rindā **„Cita līdzdalība sabiedrību kapitālā (daļas)”** ietver pārējo līdzdalību uzņēmumu kapitālā, kas nav akcijas un kas nav iekļauta pārskata rindās „Kotētās akcijas” un „Nekotētās akcijas”, piemēram, daļas, pajas:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņu „Līdzdalība radniecīgās sabiedrības kapitālā”,

- posteņu „Līdzdalība asociēto sabiedrību kapitālā”,

- posteņu „Pārējie vērtspapīri un ieguldījumi” sastāvdaļas;

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņu „Līdzdalība radniecīgās sabiedrības kapitālā”,

- posteņu „Pārējie vērtspapīri un līdzdalība kapitālos” sastāvdaļas.

1. 11540. rindā **„Pašu akcijas un daļas un neiemaksātās daļas sabiedrību kapitālā”** ietver ieguldījumus un neiemaksātas summas kapitālsabiedrību pamatkapitālā un sabiedrības kapitālā.

Informācija šajā rindā atbilst bilances aktīva:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- postenim „Pašu akcijas un daļas”;

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- postenim „Pašu akcijas un daļas”,

- grupas „Debitori”

- postenim „Neiemaksātās daļas sabiedrības kapitālā”.

1. 11550. rindā **„Ieguldījumu fondu ieguldījumu apliecības”** norāda komersanta ieguldījumus, kuri ir ieguldīti fondu ieguldījumu apliecībās. **Ieguldījumu apliecība** ir pārvedams vērtspapīrs, kas apliecina fonda ieguldītāja līdzdalību ieguldījumu fondā un no šīs līdzdalības izrietošās tiesības.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa;

 - iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Pārējie vērtspapīri un līdzdalība kapitālos” sastāvdaļa.

1. 11560. rindā **„Naudas tirgus fonda ieguldījumu apliecības”** norāda komersanta ieguldījumus, kuri ieguldīti naudas tirgus fondu ieguldījumu apliecībās. Naudas tirgus fonda mantu iegulda tādos parāda vērtspapīros kā valsts, pašvaldību un centrālo banku emitētās vai garantētās parādzīmes un obligācijas, kā arī finanšu institūciju un citu uzņēmumu emitētās parādzīmēs un obligācijās, kā arī naudas tirgus instrumentos un noguldījumos kredītiestādēs.

Informācija šajā rindā ir bilances aktīva:

 - iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa;

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Pārējie vērtspapīri un līdzdalība kapitālos” sastāvdaļa.

1. 11570. rindā **„Ilgtermiņa parāda vērtspapīri”** (pēc sākotnēja termiņa) ietver parāda vērtspapīrus, kuru termiņš iegādes brīdī ir vairāk par vienu gadu, piemēram, obligācijas, valsts parādzīmes, hipotekārās ķīlu zīmes.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”:

- posteņa „Pārējie vērtspapīri un līdzdalība kapitālos” sastāvdaļa.

1. 11580. rindā **„Ilgtermiņa aizdevumi”** (pēc sākotnēja termiņa) uzrāda saistības, kuru sākotnējais termiņš ir ilgāks par vienu gadu.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Aizdevumi radniecīgajām sabiedrībām”,

- posteņa „Aizdevumi asociētajām sabiedrībām”,

- posteņa „Pārējie aizdevumi un citi ilgtermiņa debitori”,

- posteņa „Aizdevumi akcionāriem vai dalībniekiem un vadībai” sastāvdaļas;

- iedaļas „Apgrozāmie līdzekļi”

- grupas „Debitori”

- posteņa „Radniecīgo sabiedrību parādi”,

- posteņa „Asociēto sabiedrību parādi”,

- posteņa „Īstermiņa aizdevumi akcionāriem vai dalībniekiem un vadībai” sastāvdaļas.

1. 11590. rindā **„Atliktā nodokļa aktīvi”** uzrāda uzņēmumu ienākuma nodokļa summas, kuras atgūstamas nākamajos pārskata gados un attiecas uz atskaitāmām pagaidu starpībām.
2. 12310. rindā **„Īstermiņa aizdevumi”** (pēc sākotnēja termiņa) uzrāda saistības, kuru sākotnējais termiņš ir viens gads vai mazāk.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Debitori”

- posteņa „Radniecīgo sabiedrību parādi”,

- posteņa „Asociēto sabiedrību parādi”,

- posteņa „Īstermiņa aizdevumi akcionāriem vai dalībniekiem un vadībai”,

- posteņa „Citi debitori” sastāvdaļas.

1. 12320. rindā **„Tirdzniecības kredīti (pircēju un pasūtītāju parādi)”** ietver tirdzniecības kredītus, ko akceptējušas sabiedrības, kas izsniedz kredītus pret norēķinu dokumentiem, izņemot gadījumus, kad tos uzskata par aizdevumiem; laika gaitā uzkrājošos renti par ēkām; nokavētus maksājumus par precēm un pakalpojumiem, ja tie nesaistās ar aizdevumiem; finanšu prasības, kas attiecas uz preču un pakalpojumu piegādi, ja maksājums nav noticis.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Debitori”

- posteņa „Pircēju un pasūtītāju parādi”,

- posteņa „Radniecīgo sabiedrību parādi”,

- posteņa „Asociēto sabiedrību parādi”,

- posteņa „Citi debitori” sastāvdaļas.

1. 12330. rindas **„Pārmaksātie nodokļi”** informācija šajā rindā ir bilances aktīva:

- iedaļas „Apgrozāmie līdzekļi”

- grupas „Debitori”

- posteņa „Citi debitori” sastāvdaļa.

1. 12335. rinda **„Darba ņēmēju iespēju līgumi”** ir noteiktā datumā noslēgta vienošanās, saskaņā ar kuru darbiniekam ir tiesības pirkt noteiktu skaitu akciju no darba devēja akcijām par noteiktu cenu noteiktā laikā vai kādā laika posmā, kas ir tieši pēc nodošanas datuma.

Uzrāda finanšu aktīvus, kas rodas, novērtējot darba ņēmēju iespēju līgumus to patiesajā vērtībā, t.i., katra darba ņēmēju iespēju līguma pozitīvo vērtību.

1. 12336. rinda **„Apdrošināšanas polišu nenopelnīto prēmiju un piekritušo atlīdzību prasības”** ir apdrošināšanas prēmiju izdevumi, kas veikti pārskata periodā, bet attiecas uz nākamajiem periodiem. Šajā pozīcijā uzrāda arī pārskata periodā un iepriekšējos pārskata periodos uzkrātos, bet vēl nesaņemtos ienākumus par piekritušajām apdrošināšanas atlīdzību prasībām.
2. 12340. rinda **„Citi iepriekš neuzskaitīti debitori”** sastāv no visiem citu debitoru parādiem, kas ir finanšu prasības.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Debitori”

- postenis „Uzkrātie ieņēmumi”.

- postenis „Nākamo periodu izmaksas”

- posteņa „Citi debitori” sastāvdaļa.

1. 12410. rindā **„Īstermiņa parāda vērtspapīri”** (pēc sākotnēja termiņa uzskaites vērtībā) ietver parāda vērtspapīrus, tai skaitā ar fiksētu ienākumu, kuru termiņš iegādes brīdī ir līdz vienam gadam (ieskaitot), piemēram, vekseļus, valsts parādzīmes.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Pārējie vērtspapīri un līdzdalība kapitālos” sastāvdaļa.

1. 12420. rindā **„Atvasinātie finanšu instrumenti”** uzrāda finanšu aktīvus, kas rodas, atvasinātos finanšu instrumentus novērtējot to patiesajā vērtībā, t.i., katra atsevišķā atvasinātā finanšu instrumenta pozitīvā vērtība.

Atvasinātie finanšu instrumenti ir iespēju līgumi, nākotnes līgumi, mijmaiņas līgumi, nākotnes procentu likmju līgumi, opcijas vai jebkuras valūtu nākotnes, mijmaiņas un/vai procentu mijmaiņas darījumu kombinācijas, kas ir saistītas ar valūtām, ārvalstu valūtu maiņu un/vai procentu likmēm. Neietver darba ņēmēju iespēju līgumus.

Informācija šajā rinda ir bilances aktīva:

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Atvasinātie finanšu instrumenti”,

- posteņa „Pārējie vērtspapīri un līdzdalība kapitālos” sastāvdaļas;

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa.

1. 12510. rindā **„Nauda kasē”** norāda sabiedrības skaidrās naudas līdzekļus kasē.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Nauda” sastāvdaļa.

1. 12520. rindā **„Norēķinu konti”** norāda sabiedrības bankas kontos esošās bezskaidrās naudas līdzekļus, kā arī pieprasījuma noguldījumus. Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Nauda” sastāvdaļa.

1. 12530. rindā **„Termiņnoguldījumi”** ietver termiņnoguldījumus, krājnoguldījumus, noguldījumus atbilstoši uzkrājumu shēmai vai līgumam, īstermiņa pārdošanas ar atpirkšanu līgumus (repo), kas ir kredītiestāžu un centrālās bankas saistības.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa.

- iedaļas „Apgrozāmie līdzekļi”

- grupas „Nauda” sastāvdaļa;

1. 10000. rinda „BILANCE” ietver visu pārskatā minēto finanšu un nefinanšu aktīvu kopsummu.

**3. Īpaši noteikumi atsevišķiem bilances pasīva posteņiem**

1. 21600. rindas **„Iepriekšējo gadu un pārskata gada nesadalītā peļņa”** informācija atbilst bilances pasīva:

- iedaļas „Pašu kapitāls”

- grupas „Nesadalītā peļņa”

- postenim „Iepriekšējo gadu nesadalītā peļņa”.

- postenim „Pārskata gada nesadalītā peļņa”.

1. 23100. rindā **„Ilgtermiņa aizņēmumi”** (pēc sākotnēja termiņa) norāda komersanta aizņēmumus, kuru aizņemšanas sākotnējais termiņš ir noteikts ilgāk par vienu gadu.

Par aizņēmumiem ir uzskatāmi arī kredītlīniju ietvaros saņemtie līdzekļi un finanšu līzings.

Informācija ir bilances pasīva:

- iedaļas „Kreditori”

- grupu „Ilgtermiņa kreditori” un „Īstermiņa kreditori”

- posteņu „Aizņēmumi pret obligācijām”,

- posteņu „Akcijās pārvēršamie aizņēmumi”,

- posteņu „Aizņēmumi no kredītiestādēm”,

- posteņu „Citi aizņēmumi”,

- posteņu „Parādi radniecīgajām sabiedrībām”,

- posteņu „Parādi asociētajām sabiedrībām” sastāvdaļas.

1. 23200. rindā **„Emitētie ilgtermiņa parāda vērtspapīri”** (pēc sākotnēja termiņa uzskaites vērtībā) ietver emitētu parāda vērtspapīru saistības ar termiņu vairāk par vienu gadu, piemēram, obligācijas, hipotekārās ķīlu zīmes, parādzīmes.

Informācija ir bilances pasīva:

- iedaļas „Kreditori”

- grupu „Ilgtermiņa kreditori” un „Īstermiņa kreditori”

- posteņi „Maksājamie vekseļi” .

1. 23300. rindas **„Nodokļi un valsts sociālās apdrošināšanas obligātās iemaksas”** informācija ir bilances pasīva:

- iedaļas „Kreditori”

- grupu „Ilgtermiņa kreditori” un „Īstermiņa kreditori”

- posteņi „Nodokļi un valsts sociālās apdrošināšanas obligātās iemaksas”.

1. 23400. rindas **„Atliktā nodokļa saistības”** norāda uzņēmumu ienākuma nodokļa summas, kuras maksājamas nākamajos pārskata gados un attiecas uz tām pagaidu starpībām, kuras apliekamas ar šo nodokli.
2. 24100. rindā **„Īstermiņa aizņēmumi”** (pēc sākotnēja termiņa) norāda komersanta aizņēmumus, kuru aizņemšanas sākotnējais termiņš ir līdz vienam gadam (ieskaitot).

Informācija ir bilances pasīva:

- iedaļas „Kreditori”

- grupas „Īstermiņa kreditori”

- posteņa „Aizņēmumi pret obligācijām”,

- posteņa „Akcijās pārvēršamie aizņēmumi”,

- posteņa „Aizņēmumi no kredītiestādēm”,

- posteņa „Citi aizņēmumi”,

- posteņa „Parādi radniecīgajām sabiedrībām”,

- posteņa „Parādi asociētajām sabiedrībām” sastāvdaļas.

1. 24200. rindā **„Emitētie īstermiņa parāda vērtspapīri”** (pēc sākotnēja termiņa uzskaites vērtībā) ietver emitētu parāda vērtspapīru saistības ar termiņu līdz vienam gadam (ieskaitot), piemēram, vekseļus, komerciālos vērtspapīrus.

Informācija ir bilances pasīva:

- iedaļas „Kreditori”

- grupas „Īstermiņa kreditori”

- postenis „Maksājamie vekseļi”.

1. 24300. rindā **„Tirdzniecības kredīti (parādi piegādātājiem un darbuzņēmējiem) un avansi”** ietver tirdzniecības kredītus, ko akceptējušas sabiedrības, kas izsniedz kredītus pret norēķinu dokumentiem, izņemot gadījumus, kad tos uzskata par aizdevumiem; laika gaitā uzkrājošos renti par ēkām; nokavētus maksājumus par precēm un pakalpojumiem, ja tie nesaistās ar aizdevumiem; finanšu prasības, kas attiecas uz preču un pakalpojumu piegādi, ja maksājums nav noticis.

Informācija ir bilances pasīva:

- iedaļas „Kreditori”

- grupu „Ilgtermiņa kreditori” un „Īstermiņa kreditori”

- posteņu „No pircējiem saņemtie avansi”,

- posteņu „Parādi piegādātājiem un darbuzņēmējiem”,

- posteņu „Parādi radniecīgajām sabiedrībām”,

- posteņu „Parādi asociētajām sabiedrībām” sastāvdaļas.

1. 24500. rinda **„Citi iepriekš neuzskaitīti kreditori”** sastāv no visiem citu kreditoru parādiem.

Informācija ir bilances pasīva:

- iedaļas „Kreditori”

- grupas „Ilgtermiņa kreditori”

- postenis „Neizmaksātās dividendes”,

- postenis „Nākamo periodu ieņēmumi”,

- posteņa „Pārējie kreditori” sastāvdaļas;

- grupas „Īstermiņa kreditori”

- postenis „Neizmaksātās dividendes”,

- postenis „Nākamo periodu ieņēmumi”,

- postenis „Uzkrātās saistības”,

- posteņa „Pārējie kreditori” sastāvdaļas.

1. 20000. rinda **„BILANCE”** ietver visu pārskatā minēto finanšu pasīvu kopsummu.
2. 40000. rinda **„Standarta līgumu ietvaros izsniegtie galvojumi (garantijas)”** ir garantijas, kuras tiek emitētas lielā skaitā, parasti par salīdzinoši mazām summām, saskaņā ar identiskiem noteikumiem (piemēram, eksporta kredītu garantijas, studiju kredītu garantijas). Standarta garantijas raksturo darījumi, kuri bieži atkārtojas un kuriem ir vienādas pazīmes un risku kopums, garantijas devēji var aplēst vidējos zaudējumus.
3. 4. sadaļa **„Operatīvā noma”** tiek aizpildīta, ja respondentam ir operatīvās nomas objekts un ja šī objekta uzskaite tiek veikta saskaņā ar 16.Starptautisko finanšu pārskatu standartu “Noma”.

**4. Termiņu kategorijas**

1. Termiņu grupā „īstermiņa” uzrāda aizdevumu, aizņēmumu un parāda vērtspapīrus, kuru sākotnējais termiņš, brīdinājuma termiņš par izņemšanu vai emisijas brīdī noteiktais dzēšanas termiņš ir līdz vienam gadam (ieskaitot).
2. Termiņu grupā „ilgtermiņa” uzrāda aizdevumu, aizņēmumu un parāda vērtspapīrus, kuru sākotnējais termiņš, brīdinājuma termiņš par izņemšanu vai emisijas brīdī noteiktais dzēšanas termiņš ir ilgāks par vienu gadu.
3. Par „sākotnējo termiņu” uzskata termiņu darījuma noslēgšanas brīdī.

Uzņēmumu strukturālās un finanšu statistikas daļa